[{"text_idx": "#000002", "text": "Why become a CTA member?"}, {"text_idx": "#000003", "text": "Aneurin Bevan Transport to Health"}, {"text_idx": "#000004", "text": "Coronavirus/COVID-19: Guidance for Community Transport"}, {"text_idx": "#000005", "text": "Request your organisation\u2019s MiDAS No."}, {"text_idx": "#000006", "text": "Risk Assessment and Risk Management"}, {"text_idx": "#000008", "text": "Rydyn ni wedi bod yn llunio adnoddau amrywiol i gynorthwyo mudiadau sy\u2019n darparu cludiant cymunedol, neu sydd eisiau sefydlu gwasanaethau cludiant cymunedol. Mae cynnwys yr adnoddau hyn wedi cael ei lywio gan sgyrsiau yn ein Rhwydweithiau Arloesi Cludiant yn ogystal a\u0302 thrwy wrando ar yr hyn y mae\u2019r sector yng Nghymru wedi\u2019i ddweud wrthym yngly\u0302n a\u0302\u2019r gefnogaeth sydd ei hangen."}, {"text_idx": "#000009", "text": "Mae cyllid yn bwysicach nag erioed i ddarparwyr cludiant cymunedol, yn enwedig wrth iddynt barhau a\u0302\u2019u hadferiad yn dilyn effeithiau\u2019r cyfnod clo ac ail-ddechrau cynnig eu gwasanaethau. Rydyn ni mewn cyfnod heriol, felly mae wedi dod yn bwysicach nag arfer eich bod yn ailedrych ar eich ffrydiau cyllido ac yn ystyried chwilio am gyfleoedd newydd i ddod ag arian i mewn i\u2019ch mudiad fel bod eich incwm yn dod o gyfeiriadau gwahanol."}, {"text_idx": "#000011", "text": "Pwy sy\u2019n cyllido cludiant cymunedol?"}, {"text_idx": "#000012", "text": "Trwy gyfnod Covid-19, gwyddom fod o leiaf \u00a3750,000 o gyllid grantiau wedi ei roi i ddarparwyr cludiant cymunedol i helpu i liniaru effaith colli incwm, i addasu cerbydau ac i barhau i ddarparu gwasanaethau hanfodol. Mae dros hanner y cyllid hwn wedi dod o Sefydliadau Cymunedol (dewch o hyd i\u2019ch Sefydliad Cymunedol, yma). Cafwyd cymorth allweddol hefyd gan Gronfa Gymunedol y Loteri Genedlaethol a nifer o ymddiriedolaethau a sefydliadau. Gallwch weld rhestr o gronfeydd sydd ar agor ar hyn o bryd ac awgrymiadau yngly\u0302n a\u0302 llefydd eraill y gallwch wneud cais am gyllid iddynt, yma."}, {"text_idx": "#000013", "text": "Gair i Gall \u2013 Cyllido"}, {"text_idx": "#000014", "text": "Mae ein hadnoddau Gair i Gall yn becynnau cryno sy\u2019n rhoi sylw i awgrymiadau defnyddiol i\u2019w hystyried ar amrywiol bynciau. Gobeithio y byddant hefyd yn eich helpu i gynhyrchu syniadau cyn i chi ddechrau mynd i\u2019r afael a\u0302 mater neu faes gwaith penodol."}, {"text_idx": "#000016", "text": "Datblygwyd y cyflwyniadau hyn fel cymorth gweledol a chanllaw i gefnogi rhai o\u2019n hadnoddau eraill. Maent yn tynnu sylw at awgrymiadau defnyddiol a phwyntiau i\u2019w hystyried mewn ffordd mwy rhyngweithiol. Mae modd eu defnyddio fel canllaw cyn penderfynu pa lwybr i\u2019w ddilyn, neu gallwch eu defnyddio gyda\u2019ch Ymddiriedolwyr neu\u2019ch ti\u0302m staff i fwrw goleuni ar lwybr all fod yn anodd ei droedio ar adegau. Y bwriad yw iddynt ddarparu gwybodaeth i\u2019w hystyried wrth fynd i\u2019r afael a\u0302 mater penodol, gan helpu i gynhyrchu syniadau a chodi hyder."}, {"text_idx": "#000017", "text": "Cyflwyniad 1: Pethau i\u2019w hystyried cyn cysylltu a\u0302 chyllidwr\nCyflwyniad 2: Datblygu achos dros dderbyn cymorth\nCyflwyniad 3: Datblygu strategaeth codi arian"}, {"text_idx": "#000018", "text": "Mae ein canllawiau \u2018sut i wneud\u2019 wedi\u2019u cynllunio er mwyn eich tywys fesul cam trwy\u2019r broses i\u2019w dilyn wrth ymgymryd a\u0302 phrosiect neu dasg newydd. Maent yn rhoi trosolwg defnyddiol o ryw agwedd benodol er mwyn rhoi cymorth wrth i chi ddatblygu eich syniad/cynllun, ac maent yn eich cyfeirio at adnoddau defnyddiol eraill."}, {"text_idx": "#000019", "text": "Sut i: Datblygu Cais am Gyllid"}, {"text_idx": "#000020", "text": "Rydym wedi creu ambell i gais enghreifftiol am gyllid er mwyn iddynt fod o gymorth i chi pan fyddwch chi\u2019n datblygu cais eich hunan. Gall meddwl am geisio am gyllid godi braw yn aml iawn, felly gallai fod yn hwb i\u2019ch hyder wrth gychwyn ar gynnig i gael gweld enghraifft o gais wedi\u2019i gwblhau, sydd wedi\u2019i deilwra ar gyfer y sector cludiant cymunedol, a gallu addasu\u2019r testun enghreifftiol i weddu i\u2019ch mudiad chi."}, {"text_idx": "#000021", "text": "Templed 1: Cais grant enghreifftiol"}, {"text_idx": "#000022", "text": "Mae gennym dempledi hefyd ar gyfer y cyllidwyr canlynol, a gallwch gael copi trwy e-bostio :"}, {"text_idx": "#000026", "text": "Beth yw Cysylltu Cymunedau yng Nghymru?\nDewch i wybod mwy am y prosiect gan gynnwys ein newyddion diweddaraf a sut i gysylltu a\u0302'r ti\u0302m.\nDysgwch sut mae Cysylltu Cymunedau yng Nghymru yn sefydlu prosiectau a phartneriaethau newydd ledled Cymru.\nDewch i wybod mwy am ein Rhwydweithiau Arloesi Cludiant a'r hyn rydyn ni wedi'i ddysgu wrth siarad a\u0302 darparwyr cludiant cymunedol a rhanddeiliaid ledled Cymru.\nManylion y rhaglenni hyfforddi sydd ar gael trwy Cysylltu Cymunedau yng Nghymru a sut y gallwch chi gymryd rhan.\nLawrlwythwch adnoddau a luniwyd gan y ti\u0302m yn ystod y prosiect."}, {"text_idx": "#000027", "text": "Beth yw Cysylltu Cymunedau yng Nghymru?"}, {"text_idx": "#000029", "text": "Branding & Website by Tonik"}]